**Vlada Republike Slovenije je 21. 12. 2023 sprejela** [**Strategijo Republike Slovenije za boj porti antisemitizmu do leta 2033**](https://www.gov.si/assets/ministrstva/MP/Antisemitizem/Strategija-Republike-Slovenije-za-boj-proti-antisemitizmu-do-leta-2033.pdf)**.**

S sklepom št. 00405-4/2024/4 z dne 9. 1. 2025 je Vlada Republike Slovenije ustanovila Svet Vlade Republike Slovenije za spremljanje izvajanja Strategije RS za boj proti antisemitizmu do leta 2033 ter obravnavo izzivov boja proti antisemitizmu (v nadaljevanju: svet). S Sklepom št. 01301-2/2024/7 z 9. 1. 2025 imenovala člane sveta ter Nacionalnega koordinatorja za boj proti antisemitizmu.

Svet vlade sestavljajo:

I. predstavniki področno pristojnih ministrstev:

1. predstavniki ministrstva, pristojnega za pravosodje:

* mag. Andreja Kokalj, članica in vodja,
* dr. Katja Rejec Longar, namestnica vodje,
* mag. Marko Lemaić, nacionalni koordinator za boj proti antisemitizmu, član, in
* Peter Pavlin, član;

2. predstavnik ministrstva, pristojnega za zunanje in evropske zadeve:

* Peter Japelj, član;

3. predstavnik ministrstva, pristojnega za kulturo:

* dr. Marko Sraka, član;

4. predstavnika ministrstva, pristojnega za notranje zadeve:

* Matjaž Adam, član, in
* Andraž Tušek, namestnik člana;

5. predstavnik ministrstva, pristojnega za šport:

* Marko Rajšter, član;

6. predstavnik ministrstva, pristojnega za vzgojo in izobraževanje:

* Žan Valentin Govekar, član;

7. predstavnik ministrstva, pristojnega za visoko šolstvo, znanost in inovacije:

* Gašper Hrastelj, član;

8. predstavnik ministrstva, pristojnega za delo, družino, socialne zadeve in enake možnosti:

* Peter Dirnbek Vatovec, član;

9. predstavnik ministrstva, pristojnega za digitalno preobrazbo:

* Tilen Gorenšek, član;

II. predstavnika Zagovornika načela enakosti:

* Nevenka Prešlenkova, članica, in
* Boštjan Vernik Šetinc, namestnik članice;

III. predstavniki nevladnih organizacij s področja ohranjanja judovskega načina življenja in kulture, ki so registrirane na območju Republike Slovenije:

1. predstavnik Liberalne judovske skupnosti Slovenije:

* Robert Waltl, član;

1. predstavnica Judovskega združenja Slovenije – skupnosti tradicionalnih Judov:

* Sara Božanić, članica;

1. predstavnik Judovske skupnosti Slovenije:

* Rok Šonc, član;

1. predstavnika Centra judovske kulturne dediščine Sinagoga Maribor:

* Boris Hajdinjak, član, in
* Marjetka Bedrač, namestnica člana.

Dne 5. 3. 2025 se je Svet Vlade Republike Slovenije za spremljanje izvajanja Strategije RS za boj proti antisemitizmu do leta 2033 sestal na prvi seji.

Republika Slovenija je bila med prvimi državami, ki so prevzele pravno nezavezujočo opredelitev antisemitizma IHRA, vendar brez dodatnih razlag oziroma ilustrativnih primerov. Vlada Republike Slovenije je 20. 12. 2018 s sklepom št. 51100-15/2018/12 sprejela takšno opredelitev antisemitizma:

**»Antisemitizem je obravnavanje Judov, ki se lahko izraža kot sovraštvo proti Judom. Retorične in fizične oblike antisemitizma so naperjene proti judovskim in nejudovskim posameznikom in/ali njihovi lastnini ter proti ustanovam in verskim objektom judovske skupnosti.«**